Melaniya Tramp Afrika turnesini başa çatdırır 
ABŞ-ın birinci xanımı Misirdə Misir prezidenti və onun xanımı görüşüb, qədim əhramları ziyarət edib
ABŞ-ın birinci xanımı Melaniya Tramp Misirə səfər edərək, Afrikanın dörd ölkəsinə solo turnesini başa çatdırır. Şənbə günü Qahirəyə yetişən Melaniya Tramp Misir prezidenti Əbdül Fəttah Sissi və onun xanımı Entissar Məhəmməd Amer tərəfindən qarşılanıb. O, Qahirədə prezident sarayını ziyarət edib və ABŞ-ın Qahirədəki səfirliyində olub. Daha sonra isə ABŞ-ın birinci xanımı qədim Misir əhramlarını ziyarət etmək üçün Gizaya yollanıb. Misir Melaniya Trampın Afrikanın dörd ölkəsinə səfərinin sonuncu dayanacağıdır. Birləşmiş Ştatların birinci xanımı Misirə Keniyadan gəlib. Onun bu ölkəyə səfərinin məqsədlərindən biri heyvanların qorunması səylərinin möhkəmləndirilməsindən ibarət olub. Safarini ziyarət edən Melaniya Tramp Nayrobinin filllərin yetişdirilməsi və mühafizəsi ilə məşğul olan Deyvid Şeldrik qoruğundan olub, orada fil balasına yem verib. Bu, Melania Trampın xarici ölkələrə ilk solo səfəri, Afrikaya isə ilk səfəridir. Xanım Tramp bundan əvvəl Qana və Malavini ziyarət edib. ABŞ-ın birinci xanımının Afrika turu zamanı uşaqların rifahı, təhsil, turizm və təbiətin mühafizəsi məsələlərinə diqqət çəkilib. Melaniya Tranmp şənbə günü axşam Misirdən ABŞ-a yola düşəcək. Onun səfərinin əsas məqsədlərindən biri də ABŞ-ın Beynəlxalq İnkişaf Agentliyinin (USAID) fəaliyyətinin təşviq edilməsindən ibarətdir. Prezident Tramp agentliyə ayrılan maliyyənin təxminən üçdə bir hissəsinin ixtisar edilməsi ilə bağlı iki dəfə təklif irəli sürüb. Bununla belə, qanunvericilər bu təklifləri təsdiq etməyiblər.